****

**ประกาศองค์การบริหารส่วนตำบลบัวใหญ่**

**เรื่อง การรับสมัครสอบคัดเลือกพนักงานส่วนตำบลสายงานที่เริ่มต้นจากระดับ ๑ และ ๒**

**เพื่อแต่งตั้งให้ดำรงตำแหน่งในสายงานที่เริ่มต้นจากระดับ ๓**

**........................................**

ด้วยองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น มีอัตราตำแหน่ง

พนักงานส่วนตำบลสายงานผู้ปฏิบัติที่เริ่มต้นจาก ระดับ ๓ ว่าง จำนวน ๑ ตำแหน่ง ดังนี้

๑. ตำแหน่ง นักวิชาการศึกษา เลขที่ตำแหน่ง ๐๘-๐๘๐๕-๐๐๑ จำนวน ๑ อัตรา

เพื่อให้การบริหารงานในองค์การบริหารส่วนตำบลบัวใหญ่ เป็นไปอย่างมีประสิทธิภาพและ

ประสิทธิผลสามารถให้บริการประชาชนได้อย่างเต็มความสามารถตลอดจนเป็นผลดีต่อทางราชการ องค์การบริหารส่วนตำบลบัวใหญ่ จึงประกาศรับสมัครสอบคัดเลือกพนักงานส่วนตำบล สายงานที่เริ่มต้นจาก ระดับ ๑ และ ๒ เพื่อแต่งตั้งให้ดำรงตำแหน่งในสายงานที่เริ่มต้นจากระดับ ๓

อาศัยอำนาจตามความใน ข้อ ๘๖ และข้อ ๙๑ แห่งประกาศคณะกรรมการพนักงานส่วนตำบล

จังหวัดขอนแก่น เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. ๒๕๔๕ แก้ไขเพิ่มเติมจนถึงปัจจุบัน จึงประกาศรับสมัครสอบคัดเลือกพนักงานส่วนตำบล สายงานที่เริ่มต้นจากระดับ ๑ และ ๒ เพื่อแต่งตั้งให้ดำรงตำแหน่งในสายงานที่เริ่มต้น จากระดับ ๓ โดยมีรายละเอียดดังนี้.-

๑**. ตำแหน่งที่รับสมัครสอบคัดเลือก**

๑**.๑ ตำแหน่ง นักวิชาการศึกษา ระดับ ๓ จำนวน ๑ อัตรา**

**๒. รายละเอียดของตำแหน่งและคุณสมบัติของผู้มีสิทธิสมัคร**

ผู้สมัครสอบคัดเลือกต้องมีคุณสมบัติเฉพาะสำหรับตำแหน่งนี้

๒.๑ **ตำแหน่ง นักวิชาการศึกษา**

***ลักษณะงานที่ปฏิบัติ***

เป็นเจ้าหน้าที่ชั้นต้น ทำหน้าที่ช่วยศึกษาวิเคราะห์เกี่ยวกับการแนะแนวการศึกษา และการ

จัดบริการส่งเสริมการศึกษาโดยใช้เทคโนโลยีทางการศึกษา ซึ่งได้แก่การรวบรวมข้อมูลเกี่ยวกับความต้องการ

กำลังคน หลักสูตรแบบเรียน ความรู้พื้นฐานเกี่ยวกับวิทยาศาสตร์พื้นฐาน ศิลปวัฒนธรรมตลอดจนความต้องการด้านการใช้เทคโนโลยีทางการศึกษาจัดประชุมอบรม และสัมมนาเกี่ยวกับการแนะนำแนวการศึกษาและอาชีพเผยแพร่การศึกษา เช่น ออกรายการทางวิทยุโทรทัศน์การเขียนบทความ จัดทำวารสารหรือเอกสารต่าง ๆ

-๒-

เป็นต้น และปฏิบัติหน้าที่อื่นที่เกี่ยวข้อง

***คุณสมบัติของผู้มีสิทธิสมัครสอบคัดเลือก***

๑. ดำรงตำแหน่งพนักงานส่วนตำบลไม่ต่ำกว่า ระดับ ๓ ของสายงานที่เริ่มต้นจากระดับ ๑ หรือ

ระดับ ๒ อัตราเงินเดือนไม่น้อยกว่า ๘,๓๔๐.- บาท

๒. ได้รับปริญญาตรีหรือเทียบได้ไม่ต่ำกว่านี้ ทางบริหาร กฎหมาย เศรษฐศาสตร์ การศึกษา พาณิชยศาสตร์ คณิตศาสตร์ สถิติ สังคมวิทยา สังคมสงเคราะห์ศาสตร์ วารสารศาสตร์ จิตวิทยา มนุษยศาสตร์ อักษรศาสตร์ ศิลปศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

***ความรู้ความสามารถที่ต้องการ***

๑. มีความรู้ในวิชาการศึกษาอย่างเหมาะสมแก่การปฏิบัติงานในหน้าที่

๒. มีความรู้ ความเข้าใจในกฎหมายสภาตำบลและองค์การบริหารส่วนตำบล และกฎหมาย กฎระเบียบ และข้อบังคับอื่นที่ใช้ในการปฏิบัติงานในหน้าที่

๓. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจ และสังคม โดยเฉพาะอย่างยิ่งของประเทศไทย

๔. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่

๕. มีความสามารถในการศึกษาหาข้อมูล วิเคราะห์ปัญหา และสรุปเหตุผล

**๓. การรับสมัครสอบคัดเลือก**

**๓.๑ วัน เวลา และสถานที่รับสมัครสอบคัดเลือก**

ผู้ที่มีความประสงค์จะสมัครสอบคัดเลือกยื่นใบสมัครเข้ารับการสอบคัดเลือกด้วยตนเอง ได้ระหว่างวันที่ ๑๖ เดือน พฤษภาคม พ.ศ. ๒๕๕๖ ถึงวันที่ ๓๐ เดือน พฤษภาคม พ.ศ. ๒๕๕๖ (เว้นวันหยุดราชการ) ตั้งแต่เวลา ๐๘.๓๐ น. – ๑๖.๓๐ น. ณ ที่ทำการองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น

**๓.๒. เอกสารและหลักฐานที่ต้องยื่นพร้อมใบสมัคร**

๑. รูปถ่ายชุดเครื่องแบบข้าราชการหน้าตรงไม่สวมหมวกและแว่นตา ขนาด ๑ นิ้ว ถ่ายครั้งเดียวกันไม่เกิน

๖ เดือน (รับถึงวันปิดรับสมัคร) จำนวน ๓ รูป

๒. สำเนาวุฒิการศึกษาตรงกับคุณสมบัติเฉพาะสำหรับตำแหน่งที่สมัครสอบคัดเลือก

จำนวน ๑ ฉบับ ทั้งนี้ ผู้ที่จะถือว่าเป็นผู้สำเร็จการศึกษาจะต้องสำเร็จการศึกษาและได้รับอนุมัติจากผู้มี

อำนาจอนุมัติภายในวันปิดรับสมัครสอบ

๓. สำเนาบัตรประจำตัวเจ้าหน้าที่ของรัฐ พร้อมรับรองสำเนาถูกต้องทุกฉบับ จำนวน ๑ ฉบับ

๔. สำเนาบัตรประวัติพนักงานส่วนตำบลองค์การบริหารส่วนตำบล พร้อมรับรองสำเนาถูกต้อง จำนวน ๑ ชุด

๕. หนังสือยินยอมจากนายกองค์การบริหารส่วนตำบลต้นสังกัด อนุญาตให้มาสมัครสอบคัดเลือก

๖. ใบรับรองแพทย์ จำนวน ๑ ฉบับ (ออกให้ไม่เกิน ๓ เดือน)

๗. แบบประเมินบุคคล

-๓-

๘. หลักฐานอื่น ๆ เช่น ใบสำคัญการเปลี่ยนชื่อ ชื่อสกุล ทะเบียนสมรส ฯลฯ พร้อม สำเนา ๑ ฉบับ (กรณีที่ชื่อ

ตัว ชื่อสกุล ในหลักฐานที่ใช้สมัคร ไม่ตรงกัน)

**๓.๓ วิธีการสมัครสอบคัดเลือก**

๑. ผู้สมัครขอรับใบสมัครได้ที่ทำการองค์การบริหารส่วนตำบลบัวใหญ่ หรือสามารถสอบถามรายละเอียดได้ที่หมายเลขโทรศัพท์ ๐-๔๓๒๑-๐๔๒๗ พร้อมเอกสารหลักฐานตามข้อ ๓.๒

๒. ผู้สมัครกรอกใบสมัครให้เรียบร้อยด้วยลายมือตนเอง โดยใช้ปากกาสีดำหรือสีน้ำเงิน แล้วยื่นใบสมัครพร้อมหลักฐานประกอบการรับสมัครตามที่กำหนด

๓. เจ้าหน้าที่ที่รับสมัครตรวจคุณสมบัติของผู้สมัครหากมีคุณสมบัติครบถ้วน ถูกต้องแล้ว จะมอบบัตรประจำตัวให้แก่ผู้สมัคร ซึ่งผู้สมัครจะต้องเก็บรักษาบัตรประจำตัวนี้ไว้ตลอดการสอบคัดเลือก และต้องนำมาแสดงทุกครั้งที่เข้ารับการสอบคัดเลือก หรือเมื่อมาติดต่อ เกี่ยวกับการสอบคัดเลือก

**๓.๔ เงื่อนไขการรับสมัครสอบคัดเลือก**

ผู้สมัครจะต้องรับผิดชอบในการตรวจสอบ และรับรองตนเอง ว่าเป็นผู้มีสิทธิสมัครและมีคุณสมบัติเฉพาะตำแหน่ง ตรงตามที่กำหนดในประกาศรับสมัครนี้จริง และจะต้องกรอกรายละเอียดต่างๆ ในใบสมัครพร้อมทั้งยื่นหลักฐานในการสมัครสอบคัดเลือกให้ถูกต้องครบถ้วนในกรณีที่ตรวจสอบพบว่าผู้สมัคร ไม่มีคุณสมบัติตามที่กำหนดไว้ในประกาศนี้ หรือข้อความที่แจ้งไว้ในใบสมัครหรือเอกสารที่ใช้ประกอบการสมัครไม่ถูกต้องครบถ้วน หรือคุณวุฒิที่ใช้ในการสมัครไม่ถูกต้อง องค์การบริหารส่วนตำบลบัวใหญ่ จะไม่รับสมัคร หรืออาจถอนชื่อผู้สมัคร หรืออาจถอนชื่อผู้สมัครจากบัญชีรายชื่อผู้มีสิทธิเข้ารับการสอบคัดเลือก หรือบัญชีผู้สอบคัดเลือกได้ตามแต่กรณี

**๔. การประกาศรายชื่อผู้มีสิทธิเข้ารับการสอบคัดเลือก**

องค์การบริหารส่วนตำบลบัวใหญ่ จะประกาศรายชื่อผู้มีสิทธิเข้ารับการสอบคัดเลือก วัน เวลา สถานที่ และระเบียบเกี่ยวกับการสอบ ในวันที่ ๓๑ เดือน พฤษภาคม พ.ศ. ๒๕๕๖ โดยปิดประกาศไว้ที่ทำการองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น

**๕. ค่าธรรมเนียมในการสมัครสอบ**

ผู้สมัครสอบจะต้องเสียค่าธรรมเนียมในการสมัครสอบ ๒๐๐ บาท ค่าธรรมเนียมสอบจะไม่จ่ายคืนให้ ไม่ว่ากรณีใด ๆ

**๖. การกำหนดวัน เวลา และสถานที่สอบคัดเลือก**

องค์การบริหารส่วนตำบลบัวใหญ่ จะดำเนินการสอบคัดเลือก ตามระเบียบที่เกี่ยวกับการสอบตามที่องค์การบริหารส่วนตำบลบัวใหญ่ กำหนดโดย

๖.๑ สอบข้อเขียน ภาคความรู้ความสามารถทั่วไป (ภาค ก) ๑๐๐ คะแนน ภาคความรู้ความสามารถเฉพาะตำแหน่ง (ภาค ข) ๑๐๐ คะแนน และสอบสัมภาษณ์(ภาค ค) ๑๐๐ คะแนน

-๔-

ในวันที่ ๘ มิถุนายน พ.ศ. ๒๕๕๖ ตั้งแต่เวลา ๐๙.๐๐ – ๑๖.๐๐ น. ณ ห้องประชุมสำนักงานส่งเสริมการปกครองท้องถิ่นจังหวัดขอนแก่น อำเภอเมืองขอนแก่น จังหวัดขอนแก่น

**๗. หลักเกณฑ์และวิธีการสอบคัดเลือก**

คณะกรรมการดำเนินการสอบคัดเลือก จะดำเนินการสอบคัดเลือก โดยวิธีการสอบข้อเขียน

สอบภาคปฏิบัติ และสอบภาคสัมภาษณ์ หรือวิธีการใดวิธีการหนึ่ง หรือหลายวิธีการตามความ เหมาะสมและสอดคล้องกับงานหรืออื่น ๆ เพื่อให้ได้ข้อมูลที่แสดงออกถึงความรู้ความสามารถและความเหมาะสมของผู้สมัครตามข้อ ๓ และตามที่เห็นสมควร โดยมีเกณฑ์พิจารณาดังนี้

(๑) ภาคความรู้ความสามารถทั่วไป (ภาค ก) (คะแนนเต็ม ๑๐๐ คะแนน)

(๒) ภาคความรู้ความสามารถเฉพาะตำแหน่ง (ภาค ข) (คะแนนเต็ม ๑๐๐ คะแนน)

(๓) ภาคความเหมาะสมกับตำแหน่ง (ภาค ค) (คะแนนเต็ม ๑๐๐ คะแนน)

**รายละเอียดการสอบแต่ละภาคให้เป็นไปตามที่คณะกรรมการสอบคัดเลือกกำหนด**

**๘. ประกาศผลการสอบคัดเลือก**

องค์การบริหารส่วนตำบลบัวใหญ่ จะประกาศผลการสอบคัดเลือก ในวันที่ ๑๐ มิถุนายน พ.ศ. ๒๕๕๖

โดยปิดประกาศไว้ ณ ที่ทำการองค์การบริหารส่วนตำบลบัวใหญ่ หรือติดต่อได้ที่หมายเลขโทรศัพท์

**๐-๔๓๒๑-๐๔๒๗**

**๙. เกณฑ์การตัดสิน การประกาศผลการสอบคัดเลือก**

๙.๑ ผู้ที่จะถือว่าเป็นผู้ที่ได้รับการสอบคัดเลือก จะต้องเป็นผู้สอบได้คะแนนแต่ละภาคไม่ต่ำกว่า

ร้อยละ ๖๐ ทั้ง ๓ ภาค จึงจะถือว่าผ่านเกณฑ์การสอบคัดเลือก

๙.๒ การขึ้นบัญชีผู้สอบคัดเลือกได้ จะประกาศรายชื่อผู้สอบคัดเลือกได้โดยเรียงตามลำดับจากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ผู้สอบได้คะแนน ภาคความเหมาะสมสำหรับตำแหน่งมากกว่า เป็นผู้ที่อยู่ในลำดับสูงกว่า ถ้าได้คะแนนภาคความเหมาะสมสำหรับตำแหน่งเท่ากัน ให้ผู้ได้คะแนนภาคความรู้ความสามารถเฉพาะตำแหน่งมากกว่าเป็นผู้อยู่ในลำดับสูงกว่า ถ้าได้คะแนนภาคความรู้ความสามารถเฉพาะตำแหน่งเท่ากัน ผู้ที่ได้คะแนนในความรู้ความสามารถทั่วไปมากกว่าเป็นผู้ที่อยู่ในลำดับสูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับสูงกว่า

๙.๓ การขึ้นบัญชีสอบคัดเลือกได้ ทางองค์การบริหารส่วนตำบลบัวใหญ่ จะขึ้นบัญชีผู้สอบคัดเลือกได้ เป็นเวลา ๒ ปี นับแต่วันที่ได้มีการประกาศขึ้นบัญชีผู้ผ่านการสอบคัดเลือก และผู้สอบคัดเลือกได้ถูกยกเลิกการขึ้นบัญชี เมื่อกรณีใดกรณีหนึ่งดังนี้

(๑) ผู้นั้นได้รับการแต่งตั้งให้ดำรงตำแหน่งที่สอบคัดเลือกได้ไปแล้ว

(๒) ผู้นั้นขอสละสิทธิ์ในการแต่งตั้งให้ดำรงตำแหน่งที่สอบคัดเลือกได้

(๓) ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่จะแต่งตั้งในตำแหน่งที่สอบได้

(๔) ผู้นั้นไม่มารายงานตัวเพื่อรับการแต่งตั้งตามที่กำหนด

(๕) กรณีมีข้อสงสัยตามประกาศนี้ให้ถือคำวินิจฉัยของประธานกรรมการดำเนินการสอบคัดเลือกเป็นที่สุด

-๕-

**๑๐. การแต่งตั้งผู้สอบคัดเลือกได้**

องค์การบริหารส่วนตำบลบัวใหญ่ จะดำเนินการบรรจุและแต่งตั้งผู้สอบคัดเลือกได้ให้ผู้ที่สอบคัดเลือกได้ ได้รับการบรรจุและแต่งตั้งเรียงตามจำนวนที่กำหนดไว้ในบัญชีผู้สอบคัดเลือกที่ประกาศไว้ โดยให้ผู้ที่ได้คะแนนในลำดับที่สูงกว่าเป็นผู้มีสิทธิ์ได้รับการบรรจุและแต่งตั้งก่อน หากมีข้อสงสัยตามประกาศนี้ให้ประธานกรรมการ มีอำนาจวินิจฉัยและคำวินิจฉัยของประธานกรรมการถือเป็นที่สุด

จึงประกาศให้ทราบโดยทั่วกัน

ประกาศ ณ วันที่ ๓ เดือน พฤษภาคม พ.ศ. ๒๕๕๖

(ลงชื่อ) ..................................................................

(นายปรีชา ศรีพุทธา)

นายกองค์การบริหารส่วนตำบลบัวใหญ่